Hi-un-day, Hoon-dai? Dié advertensie help met die uitspraakSkermskoot uit die video Amerikaners spreek dit as “Hi-yun-day” uit terwyl Suid-Afrikaners gewoonlik “Hoon-dai” sê. Die uitspraak van ŉ motor se handelsmerk bly ŉ uitdaging – en nie net vir Suid-Afrikaners nie. Hyundai is een van die name waaroor mense kopkrap en dit word verskillend uitgespreek afhangend van waar jy jou bevind. Die Suid-Koreaanse maatskappy het onlangs ŉ nuwe veldtog vir die mark in die Verenigde Koninkryk van stapel gestuur om voornemende kopers te help met die uitspraak. “As jy gedink het jy ken ons motors en weet hoe om ons naam te sê, moet jy dalk weer dink,” lui die advertensie. “Met hierdie veldtog wou ons ŉ bietjie humor en persoonlikheid by ons handelsmerk voeg. Ons hoop dit sal mense aanmoedig om meer te leer oor Hyundai,” sê Hyundai Verenigde Koninkryk.